कहा- ये मुझे बहुत परेशान करता है, लेकिन मैं उन्हें इग्नोर करने की सलाह देता हूं
Bollywood actor Ajay Devgn advises daughter Nysa to ignore trolls मेरे बच्चों पर लोगों की नजरें हमेशा होती हैं और इस बात से मैं बहुत परेशान रहता हूं। मैं इन चीजों को बदल नहीं सकता और ना ही ऑनलाइन ट्रोलिंग को रोक सकता हूं।
बॉलीवुड एक्टर अजय देवगन की बेटी न्यासा देवगन हमेशा अपने मेकअप, कपड़ों को लेकर सुर्खियों में बनी रहती हैं, लेकिन कई बार उन्हें सोशल मीडिया पर जमकर ट्रोल किया जाता है। इसी बीच अजय देवगन से भोला के प्रमोशन के दौरान एक इंटरव्यू में इस पर सवाल किया गया, जिस पर एक्टर ने बताया की वो इस सिचुएशन को कैसे डील करते हैं।
ट्रोलर्स को इग्नोर करने की सलाह दी 
अजय ने हालही में दिए गए इस इंटरव्यू में कहा, 'मैं अपने दोनों बच्चो को समझाता हूं की उन्हें ऑनलाइन लिखी गई चीजों से परेशान नहीं होना चाहिए। मैं कहता हूं कि आपके फैंस और दर्शकों के मुकाबले आपको ट्रोल करने वाले लोगों की संख्या बेहद कम है। मैंने इसे इग्नोर करना सीखा है। मैंने अपने बच्चों से भी ऐसा ही करने के लिए कहा है।' 'अजय ने आगे कहा, मुझे नहीं पता कि लोगों के मन में इतनी निगेटिविटी कहां से आती है। मुझे तो ये ही समझ नहीं आता कि कभी-कभी वो क्या लिख देते हैं इसलिए अब मैंने परेशान होना बंद कर दिया है'।
बच्चों को लेकर चिंता है
अजय कहते हैं, 'मेरे बच्चों पर लोगों की नजरें हमेशा होती हैं और इस बात से मैं बहुत परेशान रहता हूं। मैं इन चीजों को बदल नहीं सकता और ना ही ऑनलाइन ट्रोलिंग को रोक सकता हूं। आप वास्तव में नहीं जानते कि क्या करना है। क्योंकि कई बार कुछ ऐसी बातें भी लिखी जाती हैं, जो सच भी नहीं होतीं। लेकिन अगर मैंने कोई जवाब दिया को मामला और बढ़ जाएगा।'
क्या बॉलीवुड में काम करेंगी न्यासा?
इंटरव्यू के दौरान जब उनसे पूछा गया कि क्या उनके बच्चे फिल्मों में काम करना चाहते हैं। इस पर अजय ने कहा, 'मेरे बेटे युग ने अभी हिंदी फिल्में देखनी शुरू की है। लेकिन मेरी बेटी न्यासा अभी भी हमारी फिल्में नहीं देखती। उसे फिल्म देखने में कोई इंटरेस्ट नहीं है, अभी तक तो नहीं।' फिलहाल वह विदेश में रहकर अपनी पढ़ाई पूरी कर रही है।
30 मार्च को रिलीज होगी भोला 
बता दें ,अजय देवगन की फिल्म 'भोला' साउथ की हिट फिल्म कैथी की हिंदी रीमेक है। इस फिल्म में अजय के अलावा तब्बू, गजराज राव, दीपक डोबरियाल जैसे सितारे नजर आएंगे। वही फिल्म में अजय लीड रोल में हैं। भोला का निर्देशन भी अजय देवगन ने किया है। रिलीज डेट की बात करें तो मूवी 30 मार्च 2023 को सिनेमाघरों में रिलीज होगी।
